ΓΡΑΠΤΗ ΕΡΩΤΗΣΗ E-3560/02

υποβολή: Olivier Dupuis (NI) προς την Επιτροπή

(12 Δεκεμβρίου 2002)

Θέμα: Προτεινόμενη εισαγωγή του άρθρου 23 στη νομοθεσία του Χόνγκ Κόνγκ

Τον Σεπτέμβριο 2002 η κυβέρνηση του Χόνγκ Κόνγκ εισήγαγε αμφιλεγόμενο νόμο, γνωστό ως άρθρο 23. Απ' ό,τι φαίνεται, η προτεινόμενη νομοθετική ρύθμιση ενεγράφηπό την άμεση πίεση που ασκεί η Λαϊκή Δημοκρατία της Κίνας και είναι πολύ πιο περιοριστική και αυστηρή από αυτήν που απαιτεί το Σύνταγμα. Πράγματι, φαίνεται ότι, εφόσον εγκριθεί, το Χόνγκ Κόνγκ θα πρέπει να απαγορεύσει οποιαδήποτε οργάνωση θεωρηθεί από την Κίνα ως επικίνδυνη για την εθνική ασφάλεια. Όλες οι αντιφρονούσες ομάδες, περιλαμβανομένων και όσων αγωνίζονται για τον σεβασμό των δικαιωμάτων του ανθρώπου, την προάσπιση της δημοκρατίας, οι καθολικοί και η ομάδα Falun Gong, καθώς επίσης και όλα τα αντιφρονούντα άτομα πλήττονται από αυτόν τον νόμο. Αυτό αντιστρατεύεται την αυτονομία του Χόνγκ Κόνγκ καθώς και την αρχή μία χώρα, δύο συστήματα. Φαίνεται ότι η προτεινόμενη νομοθετική ρύθμιση θα περιορίσει πάρα πολύ τα μαζικά μέσα ενημέρωσης του Χόνγκ Κόνγκ σε ό,τι αφορά τη δημοσίευση πληροφοριών σχετικά με την κεντρική κυβέρνηση του Πεκίνου.

Τί σχετικές πληροφορίες διαθέτει η Επιτροπή· Τί πρωτοβουλίες έχει αναλάβει ή σκοπεύει να αναλάβει για να εμποδίσει την εφαρμογή του άρθρου 23· Γενικότερα, τί πρωτοβουλίες έχει αναλάβει ή σκοπεύει να αναλάβει η Επιτροπή ώστε να ζητήσει από την κυβέρνηση του Χόνγκ Κόνγκ να συνεχίσει την πολιτική της μία χώρας, δύο συστημάτων, την οποία οι αρχές της Κίνας είχανποσχεθεί να διατηρήσουν για 50 έτη μετά τη μεταβίβαση της κυριαρχίας του Χόνγκ Κόνγκ στην Κίνα το 1997 και να σέβεται τα βασικά ανθρώπινα δικαιώματα, συγκεκριμένα την ελευθερία του λόγου, την ελευθερία της θρησκείας ή της πίστεως και την ελευθερία του συνέρχεσθαι και της ειρηνικής διαδηλώσεως·

Απάντηση του κ. Patten Εξ ονόματος της Επιτροπής

(9 Ιανουαρίου 2003)

Η Επιτροπή παρακολουθεί εκ του σύνεγγυς τη διαδικασία διαβουλεύσεων που κίνησε η κυβέρνηση του Χονγκ Κονγκ στις 24 Σεπτεμβρίου 2002 με σκοπό την εφαρμογή του άρθρου 23 του βασικού νόμου.

Η Επιτροπή αξιολογεί τη σημασία και την πολιτική ευαισθησία του θέματος αυτού εντός του συνολικού πλαισίου της κινεζικής πραγμαατικότητας. Ωστόσο, δεδομένου ότι το έγγραφο της διαβούλευσης δεν έχει λάβει ακόμη οριστική μορφή, η επακριβής αξιολόγηση των ενδεχόμενων επιπτώσεων στα ανθρώπινα δικαιώματα και τις θεμελιώδεις ελευθερίες θα είναι δυνατή μόνον αφότου το νομοσχέδιοποβληθεί στο νομοθετικό συμβούλιο. Ηποβολή του εν λόγω νομοσχεδίου προβλέπεται για τον Φεβρουάριο του 2003. Εν τω μεταξύ, η Επιτροπή θα παρακολουθεί το θέμα και θα ενθαρρύνει την κυβέρνηση του Χονγκ Κονγκ να λάβειπόψη της τις απόψεις των κατοίκων του Χονγκ Κονγκ.

Μέχρι στιγμής, η Επιτροπή είναι της γνώμης, όπως αυτή εκφράστηκε στην πέμπτη ετήσια έκθεση για το Χονγκ Κονγκ που εγκρίθηκε στις 5 Αυγούστου 2002, ότι η αρχή μία χώρα, δύο συστήματα εξακολουθεί να λειτουργεί σχετικά καλά και ότι το Χονγκ Κονγκ, σε γενικές γραμμές, διατήρησε το κράτος δικαίου, τα ανθρώπινα δικαιώματα, τις ατομικές ελευθερίες και την ελεύθερη και ανοικτή κοινωνία του.

Ωστόσο, στην έκθεση επίσης αναγνωρίζεται ότι η ουσιαστική εφαρμογή των αρχών αυτών δημιούργησε διαμάχες και ανασφάλειες, κυρίως όσον αφορά το άρθρο 23. Κατά συνέπεια, η Επιτροπή θα εξακολουθήσει να παρακολουθεί εκ του σύνεγγυς τις εξελίξεις στο θέμα αυτό.